Дворец на културата и спорта - Варна

Русалка
2026-08-18 21:00 (Europe/Helsinki) | Летен Театър – Варна, Морска градина, Варна, Bulgaria
„Русалка“
Опера от Антонин Дворжак
Диригент: Павел БалевРежисьор: Сребрина СоколоваСценография и мапинг: Петко ТанчевХудожник на костюмите: Ася СтоименоваХореограф: Надя ДимоковаХудожествено осветление: Валентин Андонов
В ролята на Русалката – Красимира Стоянова
Участват оркестър, хор и балет на Държавна опера Варна.
Операта „Русалка“ от Антонин Дворжак е едно от най-поетичните и дълбоки произведения в славянския оперен репертоар. Зад приказния сюжет за любовта между същество от света на природата и човек се разкрива многопластова история за невъзможното сливане на два несъвместими свята – света на стихиите и света на хората. Творбата надхвърля границите на романтичната приказка и се превръща във философски размисъл за човешката природа, за отчуждението от естествения свят и за стремежа на човека да подчини всичко около себе си.
Постановката бележи първата среща на българската сцена с това забележително заглавие в прочита на Държавна опера Варна, с режисура на Сребрина Соколова. Под диригентството на Павел Балев – един от най-утвърдените български диригенти с международна кариера и активно присъствие на престижни европейски сцени – музиката на Дворжак оживява с цялата си лирична красота, драматизъм и емоционална дълбочина.
Особен акцент в спектакъла е участието на Красимира Стоянова в главната роля. Със своята изключителна вокална култура, изразителност и сценично присъствие тя придава на образа на Русалката особена чистота, нежност и вътрешна сила. След нейния дебют в ролята на международната сцена критиката я определя като изключителен избор за тази партия, подчертавайки топлината на гласа, лекотата на звукоизвличането и дълбоката емоционалност на интерпретацията.
Със своята внушителна сценична визия, музикална красота и силно философско послание „Русалка“ обещава въздействаща среща с една творба, в която нежността и трагизмът се преплитат в незабравимо оперно преживяване.

Аладин
2026-08-22 21:00
„АЛАДИН“
Музика: Алън МенкенТекст: Тим Райс, Хауърд Ашман, Чад БегуелинОркестрация: Страцимир Павлов
Режисьор: Петко БоневДиригент: Страцимир ПавловХореография: Анна ПампуловаСценограф и костюми: Ася СтоименоваХудожествено осветление: Валентин Андонов3D мапинг: Лора РуневскаОзвучаване: Александър ГеоргиевПревод: Лилия Бонева
В ролите:Аладин – Георги ГеоргиевЖасмин – Кристияна АтанасоваДжин – Калоян НиколовДжафар – Боян ТодоровСултан – Тихомир ТрифоновЯго – Боян СтояновКасим – Нейчо ПетровБабкак – Михаил ВълчевОмар – Александър ИвановИзир – Елия ТодороваМанал – Валерия ВасиленкоРаджа – Розалия ЖелязоваПринц Абдула – Валентин ВасилевРазул – Иван СлавовМариша / Гадателка – Антоанела ПетроваПросякиня – Изабела ПавловаПродавач на ябълки – Лев КараванЖена 1 – Милена ЗахариеваЖена 2 – Розалия ЖелязковаКилимче – Тиана ГеоргиеваЦветарка – Елия Тодорова
Ансамбъл:Елия Тодорова, Натали Николова, Милена Захариева, Надежда Радкова, Розалия Желязкова, Зои Бошнакова, Антоанела Петрова, Валентин Василев, Иван Славов, Михаил Вълчев, Лев Караван, Боян Тодоров, Изабела Павлова
Оркестър и балет на Държавна опера Варна
Създаден по популярния анимационен филм на Disney, мюзикълът „Аладин“ повежда зрителите в свят на магия, приключения и незабравими срещи. Историята за смелия Аладин, красивата принцеса Жасмин и неподражаемия Дух от лампата оживява на сцената в спектакъл, който увлича както децата, така и възрастните.
Музиката на Алън Менкен, превърнала се в емблема на филма, е сред най-разпознаваемите в жанра и носи на своя създател две награди „Оскар“ – за оригинална музика и за песента „A Whole New World“. Песните, енергията и сценичният размах превръщат това заглавие в истински празник за публиката.
Постановката на Държавна опера Варна впечатлява с богата визия, ярки цветове и завладяваща сценична атмосфера. Режисьорът Петко Бонев и диригентът Страцимир Павлов създават спектакъл с динамичен ритъм и силно сценично присъствие, допълнен от хореографията на Анна Пампулова, ефектната сценография и костюмите на Ася Стоименова, както и модерните визуални решения в 3D мапинга.
„Аладин“ е вълнуващо музикално приключение, което съчетава приказна история, обичани мелодии и впечатляващ сценичен свят в едно запомнящо се театрално изживяване.

Бал с маски
2026-08-28 21:00
Премиера на „Бал с маски“
със специалното участие на Красимира Стоянова в ролята на Амалия
Опера от Джузепе Верди
Диригент: Павел БалевРежисьор: Нина НайденоваСценография и костюми: Мира КалановаХореограф: Анна ПампуловаДиригент на хора: Теодора Георгиева
Участват солисти, хор, балет и оркестър на Държавна опера Варна.
Спектакълът е реализиран като съвместен проект на Държавна опера Варна и ММФ „Варненско лято“.
„Бал с маски“ е едно от най-вълнуващите произведения на Джузепе Верди — опера, в която се преплитат силни чувства, опасни тайни, политическо напрежение и съдбовни избори. Историята разгръща свят, в който любовта и дългът се сблъскват, а предателството и властта водят героите към неизбежна развръзка.
Под палката на Павел Балев музиката на Верди звучи с внушителна сила, финес и емоционална наситеност. Режисурата на Нина Найденова изгражда въздействащ сценичен свят, в който драматизмът на творбата е подчертан чрез силни визуални решения и изразителна атмосфера.
Специалното участие на Красимира Стоянова в ролята на Амалия придава на спектакъла особена стойност и превръща вечерта в значимо събитие в оперния афиш. Заедно с впечатляващия изпълнителски състав, тази постановка се очертава като ярък и запомнящ се финал на Опера в Летния театър 2026 и достойно завършва още един силен сезон.
